สวัสดีค่ะ อยากสอบถามวิธีการดูแลรักษาเบื้องต้นค่ะ มีอาการแสบคันผิวหน้า บริเวณสันจมูกหน้าผาก และโหนกแก้มบางเวลา ในสภาพอากาษปกติ (ไม่ร้อนไม่มีแสงแดด )จะแสบคันหนักขึ้น แต่ถ้าอยู่ในห้องแอร์อาการจะดีขึ้นไม่แน่ใจว่าเกี่ยวมั้ย ก่อนหน้านี้แพ้ครีมมา มีอาการหน้าแห้ง ผดแดงขึ้น แต่ไม่คันไม่บวม จึงหยุดใช้ครีมแล้วทา physiogel ai cream (ซึ่งเป็นครีมที่ใช้อยู่เป็นประจำ) ใช้เวลาทา 2 อาทิตย์จนผดหายหลังผดหายหน้าเหมือนจะเป็นปกติ แค่หน้าแห้งมากขึ้น แต่ 3-4 วันต่อมา จู่ก็มีอาการแสบคันค่ะ ไม่แดง ไม่มีผื่น ผิวภายนอกดูปกติดี แต่รู้สึกแสบมากๆ แบบนี้เพราะอะไรคะพยายามรักษาโดยการทาครีมสองชั้นหลังอาบน้ำทันที โบกปิโตรเลียมเจลลี่ทับ ก็ยังไม่หายเป็นมาเกือบเดือนแล้ว ทรมานมากค่ะอยากทราบว่าเป็นอะไร แค่ผิวแห้งเรื้อรัง หรือผิวอักเสบ และจะสามารถทา dermatop ได้มั้ยคะ (คุณเคยจ่ายให้ตอนที่มีอาการผื่นแดงแพ้หนักๆเมื่อต้นปี) หรือต้องใช้ systral cream หรือคาลาไมคะ ช่วยแนะนำหน่อยค่ะ
สวัสดีค่ะ อาการคันและแสบผิว แต่ไม่มีผื่นให้เห็นชัดเจนดังกล่าวมานั้น อาจจะมีสาเหตุมาจาก การมีผิวที่แพ้ง่าย ระคายเคืองง่ายต่อการสัมผัสสารต่างๆ คืออาจจะไม่ได้แพ้สารนั้นโดยตรง แต่ผิวระคายเคืองง่ายกว่าคนปกติ มักพบในผู้ที่อาจจะมีผื่นภูมิแพ้ผิวหนังนำมาก่อน หรือผ่านการทำเลเซอร์ชนิดกรอผิวมาไม่นานมากนักสาเหตุอื่นๆเช่น การมีผื่นผิวหนังอักเสบ ผื่นแพ้สัมผัสสารที่แพ้ ผื่นระคายสัมผัส ซึ่งเหล่านี้น่าจะมีผื่นแดงและคันให้เห็น หรืออาจเป็นการติดเชื้อแบคทีเรีย หรือเชื้อราที่ผิวหนังซึ่งควรมีผื่นคันเช่นกันในเบื้องต้นใช้ครีมบำรุงทาให้ความชุ่มชื้นได้ แนะนำเป็นครีมที่เหมาะสำหรับผิวแพ้ง่าย ผิวบอบบางต่างๆ ไม่ใส่น้ำหอมหรือสารกันเสีย และครีมไหนใช้แล้วก็ไม่มีปัญหาก็ใช้ต่อไปได้ ยังไม่ควรซื้อยากลุ่มสเตียรอยด์มาใช้เองหากยังไม่แน่ใจการวินิจฉัย และควรไปพบแพทย์หากอาการเป็นมากขึ้นเรื่อยๆ แสบ แดงเยอะ หรือมีผื่นให้เห็นชัดเจน